मैले यसो भन्दै गर्दा केहीबेरमा उनीहरुले मेरो छोराले लगाएको ताला फोडेर अर्को त्यस्तै ताला लगाए । ४–५ दिनको बीचमा ताला खोलेर भित्र प्रवेश गरी रविन्द्रको श्रीमान श्रीमतीले भित्रको सबै सामान ओसारे । त्यो भित्र रहेको नगद, सुन, मेरो दाइने शंख सबै सामान ओसारेछन् र फेरी त्यही ताला लगाए । केही दिनमा फेरी प्रशासन र प्रहरीको रोहबरमा घरको ताला तोडेछन् । बैंकको मान्छेले हामीलाई भन्नु पर्ने थियो,‘तिमीहरुको घर जग्गा लिलाम भयो भित्रको सामान निकाल ।’ त्यो कुरा बैंकले आजसम्म पनि भनेको छैन ।
